David Beckham f'taħdidiet ma' Lionel Messi dwar proposta li jmur jilgħab fl-MLS Is-sid ta' Inter Miami David Beckham kellu taħdidiet ma' Lionel Messi dwar proposta li jmur jilgħab fl-MLS meta jiskadi l-kuntratt tiegħu ma' Paris Saint-Germain. Is-sitt darbiet rebbieħ tal-Ballun tad-Deheb ma setax jestendi l-esperjenza tiegħu ma' Barċellona minħabba ostakli finanzjarji u kien imġiegħel isellem lill-club Katalan wara 21 sena ta' servizz. Minkejja r-rabtiet ma' Manchester City, PSG rebħu t-tellieqa għas-servizzi ta' Messi meta sar free agent, bil-player ta' 34 sena jiffirma kuntratt ta' sentejn bl-għażla ta' sena oħra fil-Parc des Princes. Madankollu, il-pass li jmiss fil-karriera ta' Messi diġà qed jiġi ppjanat, b'Beckham jikkuntattja lill-Arġentin biex jiddiskuti li jtemm il-karriera tiegħu ma' Inter Miami. Beckham huwa determinat li jġib isem ta' klassi dinjija lill-club tal-MLS, u qabel ma ġie kkonfermat it-trasferiment tiegħu lil PSG, Messi kien qed ifittex propjetajiet f'Miami. L-ex player ta' Newell's Old Boys ma tqisx lest għad-debutt tiegħu ta' PSG kontra Brest iżda mistenni jiddebutta kontra Reims fid-29 ta' Awwissu.